
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 723 

21 Μαρτίου 2014 


ΑΠΟΦΑΣΕΙ Σ 

Αριθ. 13700/ΕΥΘΥ362 

4η Τροποποίηση της υπ’ αριθμ. οικ. 12017/1245/27.10.2010 
κοινής υπουργικής απόφασης «Σύσταση Ταμείου 
Χαρτοφυλακίου (Κεφαλαίου) με την επωνυμία 
“ΤΑΜΕΙΟ ΕΠΙΧΕΙΡΗΜΑΤΙΚΟΤΗΤΑΣ”». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ -ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις της παραγράφου 3 του άρθρου 4 
του άρθρου Δεύτερου του ν. 3912/2011 (ΦΕΚ 17Α/ 
17-2-2011) «Σύσταση Εθνικού Ταμείου Επιχειρηματικότη¬ 
τας και Ανάπτυξης». 

2. Τις διατάξεις του νόμου 2212/1952 «Περί αναγραφής 
εις τον Κρατικόν Προϋπολογισμόν από του οικονομι¬ 
κού έτους 1952-53 και εφεξής πιστώσεων δια δαπανάς 
προβλεπόμενος υπό ΣυμβάσεωνΈργου Δ.Ο.Σ. και Ο.Κ.Α. 
εις βάρος των κεφαλαίων της Ανασυγκροτήσεως» (ΦΕΚ 
Α' 266), και ειδικότερα το δεύτερο εδάφιο του άρθρου 
2 αυτού. 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α 98/22-4-2005). 

4. Το Π.Δ. 85/2012 (ΦΕΚ 141/Α/21.6.2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

5. Το Π.Δ. 118/2013 «Τροποποίηση του Π.Δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/Α/25.06.2013). 

6. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153/Α/25.06.2013). 

7. τον Κανονισμό (ΕΕ) αριθ. 1407/2013 της Επιτροπής, 
της 18ης Δεκεμβρίου 2013, σχετικά με την εφαρμογή των 
άρθρων 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημασίας, 


8. Την υπ αριθμ. οικ. 12017/1245/27-10-2010 κοινή 
υπουργική απόφαση (ΦΕΚ 1697/Β) «Σύσταση Ταμείου 
Χαρτοφυλακίου (Κεφαλαίου) με την επωνυμία “ΤΑ¬ 
ΜΕΙΟ ΕΠΙΧΕΙΡΗΜΑΤΙΚΟΤΗΤΑΣ”», όπως τροποποιήθηκε 
με την υπ αριθμ. 13311/2376/20.11.2012 κοινή υπουρ¬ 
γική απόφαση (ΦΕΚ Β 3214/28.12.2012), την υπ αριθμ. 
6985/1220/27.12.2012 κοινή υπουργική απόφαση (ΦΕΚ Β 
3466/28.12.2012) την υπ αριθμ. 6672/1098/23.5.2013 κοινή 
υπουργική απόφαση (ΦΕΚ Β 1262/24.5.2013) και την υπ 
αριθμ. 4160/1147Δ/19.6.2013 κοινή υπουργική απόφαση 
(ΦΕΚ Β 1493/19.6.2013) και ισχύει μέχρι σήμερα. 

9. Την με Α.Π. Ββί. Αγθ3(2014)603388 - 06/03/2014 
Επιστολή της ϋΘ Βορίο με θέμα «ΡίπαποίαΙ Εηρίηθβπηρ 
ΙπδίΓυπηθηΙε - ΕαΓίόρυαΙκθ ίη ΚθίαΙΙίηία». 

10. Την επιτακτική ανάγκη υποστήριξης με άτοκα δά¬ 
νεια και δημόσια επιχορήγηση των πολύ μικρών και 
μικρών επιχειρήσεων που δραστηριοποιούνται στον 
πληγέντα από τον πρόσφατο σεισμό Νομό Κεφαλλη¬ 
νίας, αξιοποιώντας και τα Μέσα Χρηματοοικονομικής 
Τ εχνικής, 

11. Το γεγονός ότι η δημόσια επιχορήγηση προς τις 
πληγείσες επιχειρήσεις αποτελεί συμπληρωματική και 
απαραίτητη δράση των ενισχύσεων που χορηγούνται 
στο πλαίσιο της δράσης «ΤΕΠΙΧ - Νησιωτική Επιχειρη¬ 
ματικότητα». 

12. Το γεγονός ότι από την παρούσα απόφαση προ- 
καλείται δαπάνη για τον Κρατικό Προϋπολογισμό, η 
οποία βαρύνει τον προϋπολογισμό του Προγράμματος 
Δημοσίων Επενδύσεων του Υπουργείου Ανάπτυξης και 
Ανταγωνιστικότητας, ΣΑΕ 0272, η οποία ανέρχεται έως 
το ποσό των πέντε εκατομμυρίων Ευρώ (5.000.000 €), 
αποφασίζουμε: 

Την τροποποίηση της υπ’ αριθμ. οικ. 12017/1245/27.10.2010 
κοινής υπουργικής απόφασης «Σύσταση Ταμείου Χαρ¬ 
τοφυλακίου (Κεφαλαίου) με την επωνυμία “ΤΑΜΕΙΟ 
ΕΠΙΧΕΙΡΗΜΑΤΙΚΟΤΗΤΑΣ”», όπως έχει τροποποιηθεί και 
ισχύει ως ακολούθως: 

Αρθρο ΜΟΝΟ 

1. Στο σύνολο των άρθρων της κοινής υπουργικής 
απόφασης 12017/1245/27.10.2010, η ονομασία «η ΤΕΜΠΜΕ 
ΑΕ» αντικαθίσταται με «το ΕΤΕΑΝ ΑΕ». 

2. Το εδάφιο 3 της παραγράφου 1 του άρθρου 6 «ΕΤΕ¬ 
ΑΝ ΑΕ/Μέσα Χρηματοοικονομικής Τεχνικής (ΜΧΤ)», το 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


οποίο προστέθηκε με την 4160/1147Δ/19.6.2013 απόφαση 
των Υπουργών Οικονομικών και Ανάπτυξης Ανταγωνι¬ 
στικότητας Υποδομών, Μεταφορών και Δικτύων (ΦΕΚ Β 
1493/19.6.2013), αντικαθίσταται ως ακολούθως: 

«Ειδικά για τη δράση Νησιωτική Τουριστική Επιχειρη¬ 
ματικότητα, συστήνεται εντός του Ταμείου Επιχειρη¬ 
ματικότητας, Ταμείο Δανειοδότησης με την επωνυμία 
«ΤΕΠΙΧ - Νησιωτική Τουριστική Επιχειρηματικότητα» 
στο οποίο διατίθεται το κεφάλαιο των 80.000.000 ευρώ 
σύμφωνα με την υπ αριθμ. 6985/1220/27.12.2012 κοινή 
υπουργική απόφαση (ΦΕΚ Β 3466/28.12.2012) και το οποίο 
κατανέμεται ως ακολούθως: 

(α) ποσό 69.000.000 ευρώ για την υποστήριξη των 
πολύ μικρών και μικρών επιχειρήσεων τουριστικού εν¬ 
διαφέροντος στις νησιωτικές περιοχές της χώρας. Το 
Ταμείο «ΤΕΠΙΧ - Νησιωτική Τουριστική Επιχειρηματι¬ 
κότητα» θα εισφέρει το 70% των δαπανών για δάνεια 
επενδυτικού σκοπού ή/και επιχειρηματικής ανάπτυξης 
ενώ το υπόλοιπο 30% θα το εισφέρει υποχρεωτικά η 
κάθε επιλέξιμη επιχείρηση σύμφωνα και με τα οριζό¬ 
μενα αναλυτικά σε σχετική πρόσκληση προς τις επι¬ 
χειρήσεις». 

(β) ποσό 11.000.000 ευρώ για την υποστήριξη των πολύ 
μικρών και μικρών επιχειρήσεων που δραστηριοποιού¬ 
νται στον πληγέντα από το πρόσφατο σεισμό Νομό 
Κεφαλληνίας. Το Ταμείο «ΤΕΠΙΧ - Νησιωτική Τσυριστική 
Επιχειρηματικότητα» θα εισφέρει στην περίπτωση αυτή 
το 66,5% των δαπανών για δάνεια επενδυτικού σκοπού 
ή/και επιχειρηματικής ανάπτυξης ενώ το 3,5% των δα¬ 
πανών θα το εισφέρει υποχρεωτικά η κάθε επιλέξιμη 
πληγείσα επιχείρηση. Το υπόλοιπο 30 % των συνολικών 
επιλέξιμων δαπανών της κάθε επιχείρησης θα καλυφθεί 
με επιχορήγηση σύμφωνα με τα αναφερόμενα στην 
παράγραφο 4 και 5 του άρθρου 4. Το ποσό του δανεί¬ 
ου και της επιχορήγησης χορηγούνται σύμφωνα με τα 
οριζόμενα αναλυτικά σε σχετική πρόσκληση προς τις 
πληγείσες επιχειρήσεις». 

3. Ο τίτλος του άρθρου 4 αντικαθίσταται με τον τίτλο 
«Διάθεση πιστώσεων από ΠΔΕ στο Ταμείο Χαρτοφυλα¬ 
κίου και στο ΕΤΕΑΝ ΑΕ και ρύθμιση ειδικών θεμάτων» 
και στο άρθρο αυτό προστίθενται παράγραφοι 4 και 
5 ως εξής: 

«4. Στο ΕΤΕΑΝ ΑΕ διατίθενται πρόσθετες πιστώσεις 
από το Πρόγραμμα Δημοσίων Επενδύσεων από εθνι¬ 
κούς πόρους έως 5.000.000 ευρώ από τη ΣΑΕ 0272 
του Υπουργείου Ανάπτυξης και Ανταγωνιστικότητας 


για την επιχορή/ηση των πληγεισών πολύ μικρών και 
μικρών επιχειρήσεων του Νομού Κεφαλληνίας, που θα 
επιλεγούν από το ΕΤΕΑΝ ΑΕ, μέσω των συνεργαζόμενων 
Τραπεζών οΐο πλαίσιο της δράσης ΤΕΠΙΧ - Νησιωτική 
Τουριστική Επιχειρηματικότητα. 

Τα ποσά της επιχορήγησης αποδίδονται ως μη επι- 
στρεπτέες ενισχύσεις στις επιλεγείσες επιχειρήσεις 
του Νομού Κεφαλληνίας από τις συνεργαζόμενες Τρά¬ 
πεζες ταυτόχρονα με τη χορήγηση του δανείου από το 
ΤΕΠΙΧ - Νησιωτική Τουριστική Επιχειρηματικότητα και 
καλύπτουν το 30 % των συνολικών επιλέξιμων δαπανών 
της κάθε επιχείρησης. Το συνολικό ύψοςτων επιλέξιμων 
δαπανών ανά επιχείρηση δύναται να είναι έως 30.000 
ευρώ. 

Οι επιλέξιμες δαπάνες προσδιορίζονται αναλυτικά στη 
σχετική πρόσκληση του ΕΤΕΑΝ ΑΕ προς τις πληγείσες 
επιχειρήσεις και τηρούν τις προϋποθέσεκ καταβολής 
του Καν. 1407/2013 περί ενισχύσεων ήσσονος σημασίας. 

5. Ο συνολικός προϋπολογισμός της επιχορήγησης 
προς τις πληγείσες επιχειρήσεις εγγράφεται στη ΣΑΕ 
0272 του ΠΔΕ και τα αντίστοιχα ποσά μεταφέρονται 
σε λογαριασμό του ΕΤΕΑΝ ΑΕ μετά από εντολή της 
αρμόδιας για την εκτέλεση της ΣΑΕ 0272 υπηρεσίας του 
Υπουργείου Ανάπτυξης και Ανταγωνιστικότητας από το 
λογαριασμό του οικείου έργου Δημοσίων Επενδύσεων, 
που τηρείται οτ-ην Τράπεζα της Ελλάδος. Το ΕΤΕΑΝ ΑΕ 
μεταφέρει τα ποσά των επιχορηγήσεων στις συνεργα- 
ζόμενες Τράπεζας προκειμένου να αποδοθούν στις πλη¬ 
γείσες επιχειρήσεις. Τα τυχόν αδιάθετα ποσά τα οποία 
παραμένουν στο λογαριασμό του ΕΤΕΑΝ ΑΕ καθώς και 
οι τυχόν εξ αυτών δημιουργούμενοι τόκοι αποτελούν 
έσοδα του προϋπολογισμού δημοσίων επενδύσεων και 
επιστρέφονται μετά την ολοκλήρωση της δράσης από 
το ΕΤΕΑΝ ΑΕ στον υφιστάμενο λογαριασμό αδιάθετων 
υπολοίπων παρελθόντων οικονομικών ετών που τηρείται 
οτην Τράπεζα της Ελλάδος. Η ενταλματοποίηση των 
ανωτέρω χρηματοδοτήσεων γίνεται σύμφωνα με την 
ανωτέρω παράγραφο 3.» 

4. Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ, ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

